=== Civil karriere ===
Hun var [[1984]]–[[2002]] ekstern [[lektor]] ved [[Handelshøjskolen i Århus]]. I mange år var hun censor i statskundskab ved [[Odense Universitet|Odense-]] og [[Københavns Universitet]]er. Fra 1988 til 1989 arbejdede hun som konsulent hos PLS Konsult, men allerede i [[1989]] fik hun sit første lederjob, da hun blev programchef hos Dansk Management Forum. I 1992 blev hun direktør for [[Muskelsvindfonden]], hvor hun var frem til [[1998]]. I 1998 var hun [[journalist]] ved [[Morgenavisen Jyllands-Posten]], men allerede i [[1999]] vendte hun tilbage til [[management]]branchen som chefkonsulent hos [[Lisberg Management]] og programdirektør for [[Scandinavian International Management Institute]]. I 2002 blev hun ansvarshavende [[chefredaktør]] og [[administrerende direktør]] for [[JydskeVestkysten]] og [[Syddanske Medier]]. Bock arbejdede i 2007 som studievært på det politiske interviewprogram ''Hva' er meningen?'' på [[dk4]]. 1. august 2007 blev hun prorektor for [[videnspredning]] ved [[Aarhus Universitet]], og januar 2008 blev hun programdirektør i DR. I november 2009 fratrådte hun sin stilling i DR i en større omstrukturering, hvor DR skilte sig af med ca. 40 chefer. Mette Bock har udtrykt utilfredshed med DRs ledelse, men understregede at hun ikke gik i vrede.<ref>[http://journalisten.dk/mette-bock-jeg-har-siddet-i-bedre-direktioner-end-drs Mette Bock: »Jeg har siddet i bedre direktioner end DR's« | Journalisten<!-- Bot genereret titel -->]</ref> Da hun fratrådte sin stilling, modtog hun et fratrædelseshonorar på 2 millioner kroner.<ref>[https://www.b.dk/kultur/s-rigsrevisionen-skal-undersoege-mette-bocks-og-andres-fratraedelser-i-dr b.dk - S: Rigsrevisionen skal undersøge Mette Bocks og andres fratrædelser i DR]</ref> Hun var kommentator i [[Weekendavisen]] 1996–1998 og i [[Aktuelt]] 1999–2000 og er en hyppigt anvendt kommentator i [[Berlingske Tidende]] siden [[2000]] og i [[metroXpress]] siden 2006, ligesom hun deltager flittigt i den offentlige debat.
Levende_personer Filosofi Politik Historie Erhvervsliv Kommunikation Journalistik Kultur Kulturhistorie Hobby Foreninger Organisationer Ledere